text: Efter et døgn i ghetto flytter folketingspolitikere igen ud
  12 august 2014 kl. 14.04
  For at blive lidt klogere på livet i et af de boligområder der er på politikernes ghettoliste, har tre folketingspolitikere boet et døgn i Løget Høj ved Vejle.
  De tre folketingspolitikere Karina Lorentzen fra SF, Anni Matthiesen fra Venstre og Karina Adsbøl fra DF har i lidt over et døgn skiftet deres egen bolig ud med en af boligkvarterets lejligheder.
  De tre politikere vil gerne sætte fokus på de kvaliteter, der er ved at bo i et udsat boligområde. Samtidig vil de gerne høre mere om de udfordringer, som beboerne kæmper med til dagligt.
  Selvom tyve procent af boligmassen er almennyttig, så boede der i 2011 ingen folketingspolitikere i en af de almennyttige boliger.
  Hør hvad de tre politikere fik ud af deres besøg i Løget høj her på TV SYD.
  